tartuNLP/wikipedia-smugri-20251201 huggingface dataset:
Sapun rautatieasema

 
Sapun rautatieasema (lyh. Spu) on lakkautettu rautatieliikennepaikka Heinäveden kunnassa rataosuudella Pieksämäki-Joensuu. Paikalle valmistui Thure Hellströmin suunnittelema Pieksämäki-Joensuu välin tyyppiasema 1938. Sapusta rakennettiin runsaan kilometrin pituinen satamarata Kermajärven rantaan. Radan käyttö on sittemmin loppunut, ja rata on purettu tarpeettomana. Asema muutettiin miehittämättömäksi lokakuussa 1971, ja henkilöliikenne lopetettiin 28. toukokuuta 1989 monien muiden rataosuuden pienempien asemien kanssa. Tavaraliikenne loppui 2002, ja liikennepaikka lakkautettiin 2004.
Connor Fields

Connor Evan Fields (s. 14. syyskuuta 1992 Plano, Texas) on yhdysvaltalainen BMX-pyöräilyn olympiavoittaja ja maailmanmestari. Fields on 183 senttimetriä pitkä ja painaa 88 kilogrammaa. Hän edustaa Chase Bicycles -seuraa.
Fields saavutti kultaa BMX:stä vuoden 2016 kesäolympialaisista Rio de Janeirosta. Vuoden 2012 kesäolympialaisissa Lontoossa hän sijoittui seitsemänneksi. MM-kilpailuista Fieldsillä on kaksi kultaa ja yksi pronssi, kaikki aika-ajosta.
Vuoden 2011 Pan-Amerikan kisoista Guadalajarasta Fields saavutti kultaa.
Ratchet &amp; Clank (elokuva)

Ratchet &amp; Clank on Rainmaker Entertainmentin tieteiskomediaelokuva, joka on julkaistu kanadalais-yhdysvaltalaisena yhteistuotantona vuonna 2016. Elokuvan juoni perustuu löyhästi "Ratchet &amp; Clank" -pelisarjan ensimmäiseen, vuonna 2002 julkaistuun peliin "Ratchet &amp; Clank," mutta joka sisältää elementtejä myös pelisarjan myöhemmistä peleistä. Elokuvaan pohjautuva videopeli "Ratchet &amp; Clank" julkaistiin PlayStation 4:lle vuonna 2016.
Ääninäyttelijät.
Suomenkieliset.
Suomenkielisestä toteutuksesta vastasi UpTempo Oy ja dubbauksen ohjasi Bruno Lähteenmäki.
Muissa rooleissa ovat Antti Jaakola, Markus Bäckman, Petri Hanttu, Markus Niemi ja Katja Aakkula.
San Lazzaro degli Armeni

San Lazzaro degli Armeni on pieni luostarisaari Venetsian laguunissa lähellä Lidon saarta.
Historia.
Venetsian tasavalta luovutti saaren armenialaiselle seurakunnalle vuonna 1717 ”ikuisiksi ajoiksi”. Luostaria oli perustamassa munkki Mekhitar, ja yhteisöä alettiin kutsua mekhitarilaiseksi seurakunnaksi. Munkit ovat keränneet 300 vuoden ajan luostariin armenialaisia kulttuuriaarteita, ja siitä on tullut armenialaisen kulttuurin keskus. Luostarissa oli myös painokone, jonka avulla levitettiin armeniankielistä kirjallisuutta ja kulttuuria. Myöhemmin luostariin perustettiin kirjasto, jossa on nykyään noin 170 000 teosta. Painokone oli tärkeässä asemassa tiedon levittämisessä maailmalle armenialaisten kansanmurhan aikaan. Luostarissa on yhä näyttely, joka koostuu kansanmurhaa todistavista valokuvista.
Matkailu.
Saareen pääsee tutustumaan kerran päivässä kahden tunnin vierailulle Pyhän Markuksen torilta lähtevällä vesibussilla.
Don’t Sit Down ’Cause I’ve Moved Your Chair

Don't Sit Down 'Cause I've Moved Your Chair on englantilaisen indie rock-yhtye Arctic Monkeysin kappale. Se julkaistiin ensimmäisenä singlenä yhtyeen neljänneltä albumilta "Suck It and See". Parhaimmillaan se ylsi Britannian singlelistalla sijalle 28.
Single julkaistiin digitaalisena latauksena 12. huhtikuuta 2011 ja myöhemmin 7 ja 10 tuuman vinyylilevyinä, joista jälkimmäinen sisälsi lisäksi kappaleen ”The Blond-O-Sonic Shimmer Trap”.
Kappaleen musiikkivideo julkaistiin 14. huhtikuuta 2011 videopalvelu YouTubessa.
Kappaleet.
Kaikki kappaleet sanoittanut Alex Turner.
Rafaela Silva

Rafaela Lopes Silva (s. 24. huhtikuuta 1994) on brasilialainen judoka. 
Silva on voittanut kultaa judon MM-kilpailuissa 2013 ja 2022 sekä Rio de Janeiron olympialaisissa 2016 alle 57-kiloisten sarjassa. Lisäksi hänellä on kolme MM-hopeaa, kaksi MM-pronssia, sekajoukkuekilpailun olympiapronssia, Pan-Amerikan kisoista kultaa, hopeaa ja pronssia, judon Pan-Amerikan-mestaruuskilpailuista kaksi kultaa, kolme hopeaa ja kaksi pronssia sekä nykymuotoisista Pan-Amerikan ja Oseanian yhteisistä mestaruuskilpailuista yhden kullan, yhden hopean ja kaksi pronssia. Hän voitti alle 20-vuotiaiden maailmanmestaruuden 57-kiloisissa 2008. Hän on voittanut yhdeksän IJF World Tourin ja kuusi maailmancupin / Continental Open -tason turnausta sekä neljä Brasilian-mestaruutta.
Matt Kuchar

Matthew Gregory Kuchar (s. 21. kesäkuuta 1978 Winter Park, Florida) on yhdysvaltalainen golfin olympiamitalisti. 194 senttimetriä pitkä ja 86 kilogrammaa painava Kuchar siirtyi ammattilaiseksi vuonna 2000 ja kilpailee nykyään PGA Tourilla.
Kuchar saavutti pronssia vuoden 2016 kesäolympialaisista Rio de Janeirosta. Major-turnauksissa Kuchar on sijoittunut parhaimmillaan jaetulle kolmannelle sijalle vuoden 2012 The Mastersissa. Ensimmäisen voittonsa PGA Tourilla Kuchar saavutti vuonna 2002.
Kucharin suku on kotoisin Ukrainasta.
Antenni (lehti)

Antenni oli vuosina 1965–1973 julkaistu radio- ja tv-lehti. Sen edeltäjiä olivat "Radiokuuntelija" (1936–1961) ja 
"Radiokuuntelija-tv" (1961–1965). Lehti ilmestyi kerran viikossa ja sitä julkaisi Yhtyneet Kuvalehdet Oy. 
Historiaa.
Suomessa ilmestyi "Radio"-lehti vuosina 1924–1928 ja Suomen Yleisradion julkaisema "Yleisradio"-lehti vuosina 1927–1931. "Yleisradion" seuraajana ilmestyi 1931–1932 Erkki Valan päätoimittama "Radiomailma".. 
"Radiokuuntelija"-lehden perusti vuonna 1936 L. M. Viherjuuri. Hän toimi lehden päätoimittajana vuoteen 1954 asti, ja myöhempiä päätoimittajia olivat Ilmari Kohtamäki 1955–1961 ja Urpo Virkkunen ("Radiokuuntelija-tv") 1961–1965. Virkkunen jatkoi myös "Antennin" päätoimittajana koko sen julkaisuajan.
Francisco de Paula Rodrigues Alves

Francisco de Paula Rodrigues Alves, ([frɐˈsisku di ˈpawlɐ roˈdriɡis ˈawvis]; 7. heinäkuuta 1848 – 16. tammikuuta 1919) oli brasilialainen poliitikko, joka ensin toimi São Paulon osavaltion kuvernöörinä vuonna 1887, sen jälkeen valtiovarainministerinä 1890-luvulla. Rodrigues Alves valittiin Brasilian presidentiksi vuonna 1902 ja hän palveli tässä tehtävässä vuoteen 1906.
Presidenttikaudellaan hän uudisti Brasilian pääkaupunki Rio de Janeiroa ja paransi sen terveysoloja. Kaupunki pääsi eroon sitä piinanneesta keltakuumeesta. Hänet valittiin presidentiksi toiselle kaudelle vuonna 1918, mutta hän kuoli ennen kuin ehti astua virkaansa, 16. tammikuuta 1919. Seuraajaksi nousi varapresidentti Delfim Moreira.
Fake Tales of San Francisco

Fake Tales of San Francisco on englantilaisen indie rock -yhtye Arctic Monkeysin kappale. Se julkaistiin alun perin yhtyeen ensimmäisellä EP:llä "Five Minutes with Arctic Monkeys" toukokuussa 2005. Kappale sisältyy myös yhtyeen debyyttialbumiin "Whatever People Say I Am, That’s What I’m Not", jonka jälkeen se julkaistiin radiosinglenä.
Musiikkivideo.
Kappaleen musiikkivideossa on kuvamateriaalia yhtyeen esiintymisistä. Videolla esiintyy myös useassa kohdassa yhtyeen alkuperäinen basisti Andy Nicholson. Videota esitettiin MTV2-musiikkikanavalla Isossa-Britanniassa.
Gennadi Buharin

Gennadi Ivanovitš Buharin (, 16. maaliskuuta 1929 Rybnaja Sloboda, Tataarien ASNT – 3. marraskuuta 2020) oli neuvostoliittolainen ratameloja, olympiamitalisti ja maailmanmestari.
Buharin ylsi kanadalaisyksiköissä olympiapronssille Melbournessa 1956 sekä 1 000 että 10 000 metrillä. Kaksi vuotta myöhemmin Prahan MM-kilpailuissa hän voitti maailmanmestaruudet samoilla matkoilla. EM-kilpailuista Buharin saavutti kolme hopeamitalia. Buharin kuoli 91-vuotiaana 3. marraskuuta 2020.
Darlan Romani

Darlan Romani (s. 9. huhtikuuta 1991 Concórdia, Brasilia) on brasilialainen yleisurheilija, joka kilpailee kuulantyönnössä. 
Rio de Janeiron kesäolympialaisissa 2016 Romani sijoittui kuulantyönnössä viidenneksi Brasilian ennätyksellä 21,02 m. Birminghamin MM-hallikilpailuissa 2018 hän oli neljäs Etelä-Amerikan sisäratojen ennätystuloksella 21,37 m. Hän voitti maanosien cupin 2018 sekä kultaa Liman Pan-Amerikan kisoissa 2019 tuloksella 22,07. Dohan MM-kilpailuissa 2019 hän sijoittui neljänneksi entistä MM-kilpailuennätystä paremmalla tuloksella 22,53. Vuonna 2021 järjestetyissä Tokion olympialaisissa hän oli neljäs tuloksella 21,88. Hän voitti sisäratojen maailmanmestaruuden Belgradissa 2022 Etelä-Amerikan sisärataennätyksellä 22,53. Eugenen MM-kilpailuissa 2022 hän sijoittui viidenneksi tuloksella 21,92 ja Budapestin MM-kilpailuissa 2023 kahdeksanneksi tuloksella 21,57.
Romani on voittanut Etelä-Amerikan ulkoratojen mestaruuskilpailuissa kultaa vuosina 2017 ja 2019 sekä hopeaa vuosina 2013 ja 2015. Etelä-Amerikan hallimestaruuden hän voitti 2022. Etelä-Amerikan kisoissa hän sai kultaa vuonna 2018 ja hopeaa vuonna 2014. Ibero-Amerikan mestaruuskilpailuissa hän voitti kultaa 2016, 2018 ja 2022, hopeaa 2014 ja pronssia 2012. Romani on voittanut Brasilian mestaruuden vuosina 2014–2019, 2021 ja 2023.
Romani on parantanut useasti kuulantyönnön Etelä-Amerikan ennätystä. Ulkoratojen ennätyksensä 22,61 m hän työnsi Stanfordissa 30. kesäkuuta 2019. Sisäradoilla hän on työntänyt ennätyksekseen 22,53 m.
Romani on 188 senttimetriä pitkä ja painaa 150 kilogrammaa.
Syysprinssi (elokuva)

Syysprinssi on vuonna 2016 ensi-iltansa saanut suomalainen draamaelokuva, jonka on ohjannut ja käsikirjoittanut Alli Haapasalo. Se perustuu Anja Snellmanin samannimiseen romaaniin vuodelta 1996, joka kuvaa taiteilijaparin rakkaustarinaa 1980-luvun Helsingissä. Elokuvan pääosia näyttelevät Laura Birn ja Lauri Tilkanen ja muissa rooleissa ovat Paula Vesala, Olavi Uusivirta, Johannes Holopainen, Sara Melleri, Kaija Pakarinen ja Tiina Weckström. 
Elokuva sai ensi-iltansa 14. lokakuuta 2016. Se sai keskimäärin kiitettäviä arvosteluja, mutta keräsi elokuvateattereissa vajaat 15 000 katsojaa.
Aiheesta muualla.
Vili Taskinen

Viljam (Vili) Taskinen (10. lokakuuta 1874 Juva – 20. lokakuuta 1930 Juva) oli suomalainen maanviljelijä, toimitusjohtaja ja Suomalaisen puolueen ja Kansallisen Edistyspuolueen kansanedustaja.
Taskisen vanhemmat olivat maanviljelijä Juho Taskinen ja Hilda Konst. Hän toimi maanviljelijänä Juvalla. Taskinen oli myös Juvan osuusmeijerin toimitusjohtajana ja Juvan lainajyvästön hoitajana. 
Taskinen oli kansanedustajana huhtikuusta lokakuuhun 1917, helmikuusta maaliskuun loppuun 1919 ja 1920–1922 edustaen Mikkelin läänin vaalipiiriä. Vuonna 1917 hän oli Suomalaisen puolueen edustajana ja myöhemmillä kausilla Kansallisen Edistyspuolueen edustajana. Taskinen tuli eduskuntaan 12. helmikuuta 1919 sosialidemokraattien Anni Savolainen-Tapanisen tilalle ja 4. lokakuuta 1920 edistyspuolueen Taavetti Heimosen tilalle. Hän oli myös Juvan kunnanvaltuuston varapuheenjohtajana ja kuului Mikkelin läänin maanviljelysseuran johtokuntaan sekä Mikkelin maatalousosakepankin hallitukseen.
Vili Taskinen oli naimisissa vuodesta 1904 Emma Kolarin kanssa.
Oskar Jeppson

Karl Oskar Jeppson (5. tammikuuta 1878 Närpiö – 8. helmikuuta 1931 Närpiö) oli suomalainen maanviljelijä ja ruotsalaisen kansanpuolueen kansanedustaja.
Jeppsonin vanhemmat olivat maanviljelijä Johan Petter Jeppson ja Johanna Stina Unis. Hän kävi kansakoulun ja kansanopiston ja toimi maanviljelijänä Närpiössä. Jeppson oli myös lyhyen aikaa siirtolaisena Yhdysvalloissa.
Jeppson oli kansanedustajana 1922–1924 edustaen Vaasan läänin eteläistä vaalipiiriä. Hän oli myös Närpiön kunnanvaltuuston jäsenenä ja kuului Pohjanmaan ruotsalaisen maanviljelysseuran hallitukseen.
Oskar Jeppson oli naimisissa vuodesta 1910 Edit Julina Södermanin kanssa.
Mehiläisorho

Mehiläisorho ("Ophrys apifera") on kämmekkäkasveihin kuuluva monivuotinen ruohovartinen kasvi. Sillä on useita pieniä kukkia, joiden jokaisen huuli muistuttaa mehiläistä ja muut terälehdet ovat ruusunpunaiset.
Mehiläisorhoa tavataan Euroopassa ja Välimeren seudulla Lähi-itää ja Pohjois-Afrikkaa myöten.
Kim Graham

Kimberly Elaine ”Kim” Graham-Miller (s. 26. maaliskuuta 1971 Durham, Pohjois-Carolina) on aktiiviuransa päättänyt yhdysvaltalainen pikajuoksija ja olympiavoittaja.
Graham edusti Yhdysvaltoja vuoden 1996 olympialaisissa Atlantassa. 400 metrin juoksussa hän selviytyi välieriin, mutta ei päässyt finaaliin. Lisäksi Graham oli mukana olympiakultaa voittaneessa Yhdysvaltojen pitkän viestin joukkueessa.
400 metrin juoksun ennätyksensä 50,53 Graham juoksi vuonna 1996.
Nikole Mitchell

Nikole Alangia Mitchell (myös Nicole, s. 5. kesäkuuta 1974) on aktiiviuransa päättänyt jamaikalainen pikajuoksija ja olympiamitalisti.
Mitchell edusti Jamaikaa olympialaisissa kerran, vuoden 1996 olympialaisissa Atlantassa. Häntä ei valittu mukaan henkilökohtaisille matkoille, mutta hän oli mukana pronssia voittaneessa Jamaikan pikaviestijoukkueessa. MM-kilpailuissa hän saavutti pikaviestissä pronssia ja sijoittui 100 metrillä seitsemänneksi Stuttgartissa 1993. Alle 20-vuotiaiden MM-kilpailuissa hän saavutti 100 metrillä kultaa 1992 ja hopeaa 1990 sekä pikaviestissä kultaa 1990 ja 1992.
100 metrin juoksun ennätyksensä 11,18 Mitchell juoksi vuonna 1993.
Afonso Pena

Afonso Augusto Moreira Pena ([aˈfõsu awˈɡustu moˈrejrɐ ˈpenɐ]; 30. marraskuuta 1847 – 14. kesäkuuta 1909) oli brasilialainen poliitikko, joka toimi Brasilian presidenttinä vuosina 1906 - 1909. Ennen poliittista uransa Pena oli asianajaja, oikeustieteilijä ja Brasilian korkeimman oikeuden jäsen. Hän oli ensimmäinen presidentti joka kuoli kesken virkakautensa.
Pena aloitti poliittisen uransa vuonna 1874 keisarillisen Brasilian parlamentissa. Sen jälkeen kun Brasiliasta tuli tasavalta, hän oli Minais Geraisin kuvernööri 1892-1894. Hänen kaudellaan päätettiin, että Belo Horizontesta tulee osavaltion pääkaupunki (joka oli aiemmin Ouro Preto). Hän osallistui presidentinvaaleihin vuonna 1894, mutta hävisi suurella äänten erolla Prudente de Moraisille.
Vuonna 1902 Penasta tuli Francisco de Paula Rodrigues Alvesin varapresidentti. Seuraavissa vaaleissa vuonna 1906 hänet valittiin presidentiksi ja siinä virassa hän toimi kuolemaansa asti vuonna 1909.
Afonso Pena oli ensimmäinen Brasilian presidentti, joka pyrki puuttumaan kansainväliseen kahvitalouteen. Liittovaltion hallitus alkoi ostaa tuotannon ylijäämää pitääkseen yllä korkeaa kahvin hintaa kansainvälisillä markkinoilla. Pena myös edisti rautateiden laajentamista.
Nilo Peçanha

Nilo Procópio Peçanha ([ˈnilu proˈkɔpju peˈsaɲɐ]; 2. lokakuuta 1867 – 31. maaliskuuta 1924) oli brasilialainen poliitikko. Hän oli Rio de Janeiron osavaltion kuvernööri vuosina 1903-1906, kunnes hänet valittiin  Brasilian varapresidentiksi vuonna 1906. Hän nousi presidentiksi  vuonna 1909 Presidentti Afonso Penan kuoleman jälkeen ja palveli  tämän virkakauden loppuun vuoteen 1910. 
Hän osallistui myös vuoden 1921 vaaleihin, mutta hävisi.
Yösyöttö

Yösyöttö on vuonna 2017 ensi-iltansa saanut suomalainen komediaelokuva, jonka on ohjannut Marja Pyykkö. Se perustuu Eve Hietamiehen samannimiseen romaaniin vuodelta 2010. Elokuvassa näyttelevät muun muassa Petteri Summanen, Ulla Tapaninen, Hannele Lauri, Niko Saarela, Ria Kataja, Pihla Viitala, Juha Muje, Lauri Tilkanen, Marjaana Maijala ja Marja Salo.
Elokuva valittiin New Yorkissa järjestettävän Nordic International Film Festivalin kilpasarjaan ja elokuva esitettiin 12. lokakuuta 2017 festivaalin avajaistilaisuudessa. "Yösyötön" englanninkielinen nimi on "Man and a Baby." Elokuva voitti festivaalien parhaan elokuvan palkinnon (Best Nordic Feature 2017).
Elokuvalle on tehty jatko-osa nimeltään "Tarhapäivä", jonka pääosissa ovat samat näyttelijät. Elokuva kuvattiin alkuvuonna 2019 ja sen ensi-ilta oli marraskuussa 2019.
Tuotanto.
Elokuvan kuvaukset alkoivat elokuussa 2016.
Julkaisu.
Elokuva vedettiin pois elokuvateatteriketju Finnkinon ohjelmistosta muutama päivä ennen ensi-iltaa, kun elokuvan levittäjä Nordisk Film ja Finnkino eivät päässeet sopimukseen elokuvan tuottojen jakamisesta. Tuottaja Markus Selinin mukaan kyse on siitä, että Finnkino haluaa aiempaa suuremman osuuden lipputuloista.
"Yösyöttö" sai ensi-iltansa 6. lokakuuta 2017 ja se keräsi ensimmäisen viikonlopun aikana 24 900 katsojaa. Elokuvaa esitettiin useissa vaihtoehtoisissa paikoissa, joskin elokuvan tuottaja Markus Selin arvioi, että katsojamäärä jäi noin puoleen verrattuna normaalilevitykseen. Toisena viikonloppuna se oli Suomen katsotuin elokuva 21 602 katsojalla, vaikka sitä ei edelleenkään esitetty Finnkinon teattereissa. Toisen viikonlopun jälkeen elokuvan oli nähnyt kaikkiaan 64 665 katsojaa. Finnkino kuitenkin pääsi joulukuussa Nordisk Filmsin kanssa sopuun ja Finnkinon teattereissa "Yösyöttö" sai ensi-iltansa 29.12.2017.
Jussi Tirkkonen

Johannes (Juho, Jussi) Tirkkonen (24. kesäkuuta 1883 Kaavi – 14. huhtikuuta 1934 Joensuu) oli suomalainen teatterinjohtaja, näyttelijä ja lausuntataiteilija, joka toimi SDP:n kansanedustajana vuosina 1917–1918. Hän vaikutti pääasiallisesti Pohjois-Karjalassa, mutta johti useita työväen teattereita myös muualla maassa.
Elämä.
Kaavin Kortteisen kylässä syntyneen Jussi Tirkkosen vanhemmat olivat torppari Paavo Tirkkonen (1842-1888) ja Vilhelmiina Heikkinen (s. 1849). Hän aloitti työuransa hevosmiehenä metsätyömailla. Myöhemmin Tirkkonen työskenteli räätälinä Kaavissa, Kuopiossa ja vuodesta 1909 lähtien Joensuussa. Työnsä lomassa hän paikkasi puuttuvaa koulusivistystään ahkeralla itseopiskelulla. Vuosisadan vaihteesta lähtien Tirkkonen esiintyi myös harrastajanäyttelijänä.
Tirkkonen oli Joensuun työväenyhdistyksen johtohahmoja. Hän työskenteli Sortavalassa ilmestyneen "Päivän Tietojen" Joensuun konttorin hoitajana sekä sosialidemokraattisen piirijärjestön puhujana ja piirisihteerinä. Vuosina 1914-1915 Tirkkonen toimi Varkauden Työväen Näyttämön johtajana. Tirkkonen valittiin eduskuntaan 1916 ja hän uusi paikkansa myös seuraavissa vaaleissa. Sisällissodan aikana Tirkkonen työskenteli Helsingissä kansanvaltuuskunnan rekisterikonttorin kanslian johtajana. Joidenkin lähteiden mukaan Tirkkonen olisi paennut sodan loppuvaiheessa Neuvosto-Venäjälle, mutta palannut pian takaisin. On kuitenkin mahdollista, että Tirkkonen piileskeli syksyyn 1918 saakka synnyinseudullaan Kaavissa, jossa hän esiintyi julkisesti joulukuussa 1918.
Syksyllä 1919 Tirkkonen valittiin vastaperustetun Porin Työväen Teatterin johtajaksi. Tirkkonen jätti tehtävänsä jo kevätkauden jälkeen, jonka jälkeen hän oli muun muassa Jyväskylän Työväen Näyttämön ensimmäinen päätoiminen johtaja 1920-1921 sekä Joensuun Työväen Näyttämön johtaja 1924-1925. Hän johti työväen näyttämöitä myös Kuusankoskella, Harlussa, Pielisensuussa, Kaltimossa ja Kuusjärvellä. Vuonna 1928 Tirkkonen oli perustamassa Karjalan Maaseutu Teatteria ja toimi vielä pari vuotta myöhemmin Käkisalmen Työväen Näyttamön johtajana. Hän kiersi myös lausuntataiteilijana sekä opetti näyttelijöille lausuntaa ja plastiikkaa. 1930-luvun alussa Tirkkonen vetäytyi terveysongelmiensa vuoksi julkisuudesta ja kuoli pitkäaikaisen sairauden jälkeen Joensuun kaupunginsairaalassa huhtikuussa 1934. Hänet on haudattu Joensuun hautausmaalle.
Perhe.
Jussi Tirkkosen puoliso oli Saimi Emilia Kinnunen (1892-1921), jonka kanssa hän avioitui vuonna 1910. Heillä oli kolme lasta.
Viljo Kilpeläinen

Viljo Oskari Kilpeläinen (15. elokuuta 1906 Pudasjärvi – 12. toukokuuta 1937 Kemi) oli suomalainen koneenhoitaja, piirisihteeri ja sosialidemokraattien kansanedustaja.
Kilpeläisen äiti oli itsellinen Matilda Kilpeläinen. Hän kävi kansakoulun ja vuonna 1931 Työväen akatemian. Kilpeläinen työskenteli maa-, metsä- ja uittotöissä, sahatyömiehenä, selluloosatehtaan työmiehenä ja koneenhoitajana. Hän oli Oulun läänin pohjoisen vaalipiirin sosiaalidemokraattien puhujana ja hän toimi piirisihteerinä Kemissä. 
Kilpeläinen oli kansanedustajana syyskuun alusta 1936 toukokuulle 1937 edustaen Oulun läänin pohjoista vaalipiiriä. Hän kuoli kesken edustajakautensa ja hänen tilalleen eduskuntaan tuli sosialidemokraattien Hjalmar Lindqvist. Kilpeläinen oli myös presidentin valitsijamiehenä vuoden 1937 presidentinvaaleissa. 
Viljo Kilpeläinen oli naimisissa vuodesta 1937 Tyyne Elina Ketosen kanssa.
Portogruaro

Portogruaro on kunta Pohjois-Italiassa Venetsian metropolikaupunki Veneton alueella.
Historia.
Portogruaron historia ulottuu vuoteen 1140, jolloin Concordia Sagittarian piispa Gervino antoi muutamalle portolanille (= sataman asukas) tontin Lemenejoen varrelta. Kaupunki sijaitsi Venetsian ja Itävallan välisellä kauppareitillä, mikä auttoi kaupungin kehittymisessä. Tästä ajasta on kaupungissa useita goottilais-, venetsialais- ja renessanssipalatseja. Kaupungin muurissa on ollut aikanaan viisi porttia. Porteista on yhä jäljellä kolme: Porta Santa Agnese, Porta San Giovanni ja Porta San Gottargo.
Nähtävyyksiä.
Kaupungin nähtävyyksiä on arkeologinen museo "Museo Nazionale Concordiese", jossa on esillä lähiseudun arkeologisia löytöjä.
Kaarlo Anttila

Kaarlo Santeri Anttila (12. helmikuuta 1874 Kurikka – 1. heinäkuuta 1962 Kurikka) oli suomalainen maanviljelijä, kauppias ja kokoomuksen kansanedustaja.
Anttilan vanhemmat olivat torppari Sameli Anttila ja Kreeta Liisa Birling. Hän kävi kansakoulun ja toimi kauppa-apulaisena ja sivuliikkeen hoitajana Kurikassa 1891–1895 sekä sivuliikkeen hoitajana Vaasassa 1895–1896. Anttilalla oli vuodesta 1897 alkaen Kurikassa oma kauppaliike, jota hän piti noin 50 vuoden ajan. Hän toimi myös maanviljelijänä Kurikassa. Lisäksi Anttila oli lautamiehenä yli 40 vuoden ajan ja hän sai herastuomarin arvon 1935. 
Anttila oli kansanedustajana 1930–1933 edustaen Vaasan läänin eteläistä vaalipiiriä. Hän oli Kurikan kunnanvaltuuston varapuheenjohtajana ja kirkolliskokousedustajana.
Kaarlo Anttila oli naimisissa vuodesta 1897 Matilda Adolfiina Ala-Äijälän kanssa.
Cole Younger

Thomas Coleman ”Cole” Younger (15. tammikuuta 1844 Jacksonin piirikunta, Missouri – 21. maaliskuuta 1916 Lee’s Summit, Missouri) oli yhdysvaltalainen rikollinen ja villin lännen henkilö, joka kuului James–Younger-jengiin. Hän oli vanhin Youngerin veljeksistä (Cole, Jim, John ja Bob). Younger oli muun muassa osallisena useassa pankkiryöstössä yhdessä Jesse Jamesin ja tämän veljien sekä omien veljiensä kanssa. Myöhemmin hän katui tekojaan ja ryhtyi saarnamieheksi.
Cole Younger syntyi Youngerin perheen maatilalla. Hänen isänsä oli vauras maanviljelijä Henry Washington Younger. Cole oli perheen neljästätoista lapsesta seitsemäs. Yhdysvaltain sisällissodan aikana hän liittyi William Quantrillin johtamiin Etelävaltioiden puolesta taistelleisiin sisseihin, joiden joukossa hän tutustui Frank Jamesiin. Sodan jälkeen Younger muodosti vuonna 1866 Frank ja Jesse Jamesin kanssa rosvokoplan, joka ryösteli pankkeja Missourissa ja sen naapuriosavaltioissa. Seuraavina vuosina myös Youngerin nuoremmat veljet Jim, John ja Bob liittyivät koplaan. John kuoli ammuskelussa Pinkertonin etsivien kanssa vuonna 1874. Cole, Jim ja Bob jäivät lopulta kiinni syyskuussa 1876 yritettyään ryöstää pankin Minnesotan Northfieldissä yhdessä Jesse ja Frank Jamesin kanssa, jotka pääsivät pakoon. Youngerit tunnustivat syyllisyytensä ryöstöön ja murhaan ja saivat elinkautiset vankeustuomiot. Cole suoritti tuomiotaan vankilassa Stillwaterissa.
Younger armahdettiin vuonna 1901, ja hän julkaisi vuonna 1903 omaelämäkerran "The Story of Cole Younger, by Himself". Hän esiintyi villin lännen näytöksissä ja karnevaaleilla kunnes vetäytyi kotiseudulleen Lee’s Summitiin Missouriin. Hän kuoli sydänkohtaukseen 72-vuotiaana vuonna 1916, vuosi Frank Jamesin kuoleman jälkeen.
Youngerin lapsuudenystäviin kuului myöhemmin ”rosvokuningattarena” tunnettu Belle Starr. Youngeria on väitetty Starrin tyttären Pearl Starrin todelliseksi isäksi, mutta väitteen uskottavuus on kyseenalaistettu.
Flora Duffy

Flora Jane Duffy (s. 30. syyskuuta 1987 Paget Parish, Bermuda) on bermudalainen 1,64 metriä pitkä ja 58 kg painava triathlonisti.
Ensimmäisissä olympialaisissaan Pekingissä 2008 Duffy keskeytti kilpailun. Lontoossa 2012 hän tuli maaliin sijalla 45 ja Rio de Janeirossa 2016 hän oli kahdeksas. Kesäolympialaisissa 2020 Duffy voitti naisten kilpailussa kultaa, ja hänestä tuli näin ollen maansa ensimmäinen olympiavoittaja ja toinen olympiamitalisti.
Leave Before the Lights Come On

Leave Before the Lights Come On on englantilaisen indie rock -yhtye Arctic Monkeysin kappale. Se julkaistiin singlenä 14. elokuuta 2006. Kappale ei kuitenkaan sisältynyt yhtyeen debyyttialbumiin "Whatever People Say I Am, That's What I'm Not".
Single julkaistiin CD:nä ja 7 tuuman vinyylilevynä
Musiikkivideo.
Kappaleen musiikkivideo julkaistiin yhtyeen nettisivuilla 3. elokuuta 2006. John Hardwickin ohjaama video on kuvattu Sheffieldissä, Englannissa.
Juliet Cuthbert

Juliet Jean Cuthbert (s. 9. huhtikuuta 1964) on aktiiviuransa päättänyt jamaikalainen pikajuoksija ja olympiamitalisti.
Cuthbert edusti Jamaikaa olympialaisissa neljä kertaa, vuosina 1984, 1988, 1992 ja 1996. Vuonna 1984 Los Angelesissa hän selviytyi 100 metrin juoksussa välieriin ja oli mukana pikaviestissä kahdeksanneksi sijoittuneessa Jamaikan joukkueessa. 1988 Soulissa Cuthbert oli 100 metrillä seitsemäs, viestissä Jamaika jäi ulos finaalista. Vuonna 1992 Barcelonassa hän otti hopeaa sekä 100 että 200 metrin juoksussa ja oli mukana myös viestissä, joka päättyi Jamaikan osalta keskeytykseen finaalissa. Vuoden 1996 olympialaisissa Atlantassa Cuthbert oli 200 metrillä seitsemäs, 100 metrillä välierissä sekä mukana voittamassa pronssia Jamaikan pikaviestijoukkueen mukana.
Olympiamitaleiden lisäksi Cuthbert saavutti urallaan neljä mitalia pikaviestissä MM-kisoista. Hän voitti kultaa Tokiossa 1991, hopeaa Göteborgissa 1995 ja Ateenassa 1997 sekä pronssia Helsingissä 1983.
Cuthbert juoksi ennätyksensä sekä 100 että 200 metrillä vuonna 1992. Hänen 100 metrin ennätyksensä on 10,83 ja 200 metrin ennätyksensä 21,75.
Toini Voipio

Toini Voipio, sukunimi aik. "Åkerman" (23. toukokuuta 1878 Viipuri – 2. huhtikuuta 1937 Riihimäki) oli suomalainen oppikoulun lehtori ja rehtori ja suomalaisen puolueen kansanedustaja.
Toini Voipion vanhemmat olivat Turun hovioikeuden presidentti Daniel Woldemar Åkerman ja Emma Henrika Perander. Hän pääsi ylioppilaaksi Helsingin suomalaisesta yhteiskoulusta 1897 ja valmistui filosofan kandidaatiksi 1902.
Voipio toimi Hämeenlinnan suomalaisen yhteiskoulun suomen kielen ja historian opettajana ja koulun johtajana 1904–1908, Tampereen tyttökoulun suomen kielen ja historian nuorempana lehtorina ja koulun rehtorina 1908–1932 sekä vuodesta 1932 Riihimäen yhteislyseon suomen kielen vanhempana lehtorina.
Voipio oli kansanedustajana 1909–1910 edustaen Hämeen läänin pohjoista vaalipiiriä. Hän oli myös Tampereen kaupunginvaltuuston jäsenenä.
Danuta Kozák

Danuta Kozák (s. 11. tammikuuta 1987 Budapest) on unkarilainen ratamelonnan olympiavoittaja, maailmanmestari ja Euroopan-mestari. 168 senttimetriä pitkä ja 63 kilogrammaa painava Kozák aloitti melonnan yhdeksänvuotiaana. Hän edustaa Ujpesti TE:tä ja hänen valmentajanaan toimii Botond Storcz.
Kozák saavutti hopeaa kajakkinelikoiden 500 metriltä vuoden 2008 kesäolympialaisista Pekingistä. Vuoden 2012 kesäolympialaisista Lontoosta hän saavutti kultaa kajakkiyksiköiden ja -nelikoiden 500 metriltä. Vuoden 2016 kesäolympialaisissa Rio de Janeirossa Kozák voitti kultaa kajakkiyksiköiden, -kaksikoiden ja -nelikoiden 500 metriltä. Vuodelle 2021 siirretyissä Tokion olympialaisissa hän sai kultaa kajakkinelikon 500 metrillä ja pronssia kajakkikaksikon 500 metrillä.. MM-kilpailuista Kozák on saavuttanut viisitoista kultaa, kolme hopeaa ja kaksi pronssia. EM-kilpailuista hänellä on seitsemäntoista kultaa, kahdeksan hopeaa ja kaksi pronssia. Euroopan kisoista Kozák on saavuttanut kolme kultaa, kolme hopeaa ja yhden pronssin.
Nykyaikainen viisiottelu kesäolympialaisissa 2016 – naisten yksilökilpailu

Nykyaikaisen viisiottelun naisten turnaus Rio de Janeiron olympialaisissa 2016 käytiin 18. – 19. elokuuta. Kilpailut käytiin kolmella eri areenalla: uinti käytiin Centro Aquático de Deodorolla, Estádio de Deodorolla ratsastus ja ampumajuoksu sekä Arena da Juventudella miekkailu. Kilpailun voitti australialainen Chloe Esposito ennen toiseksi sijoittunutta ranskalaista Élodie Clouvelia ja kolmanneksi sijoittunutta puolalaista Oktawia Nowackaa.
Karsinnat.
Olympiakisoihin pääsi 36 urheilijaa. Näistä 33 valittiin erilaisissa karsinnoissa, yksi paikka oli varattu isäntämaalle ja kaksi paikkaa oli kutsupaikkoja.
Eetu Vaarama

Edvard (Eetu) Vaarama, sukunimi aik. "Hallongrén" (12. kesäkuuta 1878 Karttula – 29. tammikuuta 1938 Kuopio) oli suomalainen oppikoulun lehtori ja rehtori ja kokoomuksen kansanedustaja.
Eetu Vaaraman vanhemmat olivat rahastonhoitaja, tukkiasioitsija Otto Hjalmar Hallongrén ja Susanna Angeliina Lyytikäinen. Hän pääsi ylioppilaaksi Jyväskylän lyseosta 1898 ja valmistui Helsingin yliopistosta filosofian kandidaatiksi 1900 sekä suoritti kasvatusopin tutkinnon 1904. Hänestä tuli filosofian maisteri 1923 ja hän suoritti teologisessa tiedekunnassa uskonnon lehtorin virkaan vaaditut arvosanat.
Vaarama toimi sokeainkoulun opettajana Kuopiossa 1901–1902 ja Haminan yhteiskoulun historian, suomen kielen ja uskonnon opettajana 1903–1906. Hän oli sitten Kuopion yhteiskoulun uskonnon opettajana ja koulun johtajana 1906–1927, Kuopion kauppakoulun pikakirjoituksen opettajana 1907-1926, Kuopion kaupunginvaltuuston sihteerinä 1908–1910 sekä Savo-lehden päätoimittajana 1918–1920. Viimeksi Vaarama oli Kuopion tyttökoulussa uskonnon ja historian nuorempana lehtorina 1923–1928 ja Kuopion tyttölyseossa historian vanhempana lehtorina 1928–1938 sekä tyttölyseon rehtorina 1929–1938.
Vaarama oli kansanedustajana 1933–1938 edustaen Kuopion läänin läntistä vaalipiiriä. Vaarama kuoli kesken edustajakautensa ja hänen seuraajakseen eduskuntaan tuli kokoomuksen Yrjö Hirvensalo. Vaarama oli presidentin valitsijamiehenä vuosien 1925, 1931 ja 1937 presidentinvaaleissa. Hän oli myös Kuopion kaupunginvaltuuston puheenjohtajana sekä toimi muun muassa Suomen opiskelevan nuorison raittiusliiton keskustoimikunnan puheenjohtajana ja Kokoomuksen puoluevaltuuskunnan jäsenenä.
Eetu Vaarama oli naimisissa vuodesta 1905 Martha Katarina Virtamon kanssa.
Espoo-kvartetti

Espoo-kvartetti on suomalainen jousikvartetti, joka on perustettu vuonna 1975. Sen jäseninä ovat Jorma Rahkonen (1. viulu), Ari Angervo (2. viulu), Mauri Pietikäinen (alttoviulu) ja Veikko Höylä, sello. Espoo-kvartetin nykyiset soittajat kuuluivat aiemmin 1970 perustettuun Voces Intimae -kvartettiin.
Espoo-kvartetin toimintaperiaatteisiin kuuluu tuottaa korkeatasoista kamarimusiikkia Espoon kaupungissa ja sen ulkopuolella. Espoo-kvartetti saavutti 3. palkinnon Liègen kansainvälisissä kvartettikilpailuissa 1972. 1. palkinnon kvartetti saavutti Yleisradion kvartettikilpailuissa 1974. Espoo-kvartetin eli Voces Intimae-kvartetin aikaisempaan levytuotantoon (6 LP-levyä) kuuluu mm. Schumannin, Šostakovitšin, Sibeliuksen, Ligetin, Sallisen sekä espoolaisten Einojuhani Rautavaaran ja Esa Helasvuon musiikkia. Espoon lisäksi on kvartetti konsertoinut Suomen eri musiikkijuhlilla sekä lukuisissa kaupungeissa. Ulkomaan konserteista mainittakoon mm. konsertit: Tukholma, Liège, Budapest ja Lontoo. Kvartetti on lisäksi toiminut lukuisissa suomalaisissa edustustehtävissä.
Aukusti Eronen

Aukusti Eronen (21. elokuuta 1875 Rantasalmi – 15. marraskuuta 1935 Rantasalmi) oli suomalainen maanviljelijä, kunnallisneuvos ja suomalaisen puolueen kansanedustaja.
Erosen vanhemmat olivat rusthollari Mathias Eronen ja Olga Schadevitz. Hän oli maanviljelijänä kotitilallaan Rantasalmella 1916–1935. Eronen toimi Rantasalmen osuusmeijerin isännöitsijänä 1904–1905. Hän sai kunnallisneuvoksen arvon 1928. 
Eronen oli kansanedustajana 1908–1909 ja 1910–1911 edustaen Mikkelin läänin vaalipiiriä. Hän tuli toiselle kaudelleen suomalaisen puolueen Benjamin Annebergin tilalle. Eronen oli Rantasalmen kunnanvaltuuston ja kunnallislautakunnan jäsenenä. Hän kuului muun muassa MTK:n valtuuskuntaan, Maatalousseurojen keskusliiton valtuuskuntaan ja Osuuskassojen keskusliiton hallintoneuvostoon.
Aukusti Eronen oli naimisissa vuodesta 1911 Aada Maria Sallisen kanssa.
Knockout CP Freshmart

Thammanoon Niyomtrong (s. 20. syyskuuta 1990) on thaimaalainen korsisarjan nyrkkeilijä ja hallitseva WBA liiton maailmanmestari. Hänet tunnetaan myös nimillä Knockout CP Freshmart ja Newlukrak Pagonponsurin. Niyomtrong on myös thainyrkkeillyt. 
Nyrkkeilyura.
Freshmart voitti debyyttiottelussaan Marzon Cabillan teknisellä tuloksella saaden väliaikaisen WBC Youth word korsisarjan mestaruusvyön. Freshmart puolusti mestaruuttaan seitsemästi luopuen vyöstä tämän jälkeen. Seuraavassa ottelussaan Freshmart voitti Carlos Buitragon kaksitoistaeräisessä kohtaamisessa tuomareiden yksimielisellä päätöksellä saaden näin väliaikaisen WBA liiton mestaruuden. Freshmartin puolustettua mestaruutta kolmesti WBA liitto järjesti ottelun Freshmartin ja Byron Rojasin välille WBA liiton mestaruudesta. Freshmart voitti ottelun tuomarien yksimielisellä päätöksellä.
Šime Fantela

Šime Fantela (s. 19. tammikuuta 1986 Zadar) on kroatialainen kilpapurjehduksen olympiavoittaja, maailmanmestari ja Euroopan-mestari. 183 senttimetriä pitkä ja 67 kilogrammaa painava Fantela kilpailee 470-luokassa. Hän edustaa JK Sv. Krševania ja hänen valmentajanaan toimii Edo Fantela.
Fantela saavutti olympiakultaa 470-luokasta Igor Marenićin kanssa vuoden 2016 kesäolympialaisista Rio de Janeirosta. Näin ollen heistä tuli Kroatian historian ensimmäiset purjehduksen olympiavoittajat. Vuoden 2008 kesäolympialaisissa Pekingissä hän sijoittui samassa luokassa yhdeksänneksi ja vuoden 2012 kesäolympialaisissa Lontoossa kuudenneksi. MM-kilpailuista Fantela on saavuttanut yhden kullan, kaksi hopeaa ja kolme pronssia. EM-kilpailuista hänellä on kolme kultaa ja kaksi pronssia. Kesäuniversiadeista Fantela on saavuttanut yhden kullan ja Välimeren kilpailuista yksi kulta ja yksi hopea.
Fantela on saavuttanut jokaisen arvokisamitalinsa Marenićin kanssa.
Jenny Rissveds

Jenny Rissveds (s. 6. kesäkuuta 1994 Falun, Ruotsi) on ruotsalainen maastopyöräilijä. Hän edustaa Canyon CLLCTV XCO -joukkuetta. 
Rissveds voitti maastoajon olympiakultaa 2016 ja olympiapronssia 2024. Hän voitti maastoajon maailmanmestaruuden vuonna 2025. Maastoajon lyhyellä matkalla hän sai MM-hopeaa 2025 ja MM-pronssia 2024. Hän voitti Euroopan-mestaruuden pudotusajossa 2013 sekä maastoajossa ja lyhyellä matkalla 2025. Hän on voittanut maailmancupin kilpailun maastoajossa Lenzerheidessä vuosina 2016 ja 2019, Mairiporãssa 2024 sekä Araxassa, Lake Placidissa ja Mont-Sainte-Annessa 2025. Lyhyen matkan maailmancupkilpailun hän voitti SnowShoessa 2019, Lenzerheidessä 2021, 2022 ja 2023 sekä Lake Placidissa ja Mont-Sainte-Anneassa 2025. Pudotusajon hän voitti La Bressessä vuonna 2012, Nove Mestossa ja Hafjellissä 2013 ja Windhamissa 2014 sekä pudotusajon lyhyen matkan kilpailun Falunissa 2022.
Alle 23-vuotiaiden sarjassa hän saavutti maastoajossa MM-kilpailuissa kultaa 2016 ja pronssia 2015 sekä EM-kilpailuissa hopeaa 2013 ja 2016. Hän voitti maastoajon nuorten Euroopan-mestaruuden 2012. Hän on kilpaillut huipputasolla myös maantiepyöräilyssä.
Kauvatsan seuratalo

Kauvatsan seuratalo on Kokemäen Kauvatsalla sijaitseva seurantalo, joka on toiminut paikkakunnan yleisenä kokoustilana vuodesta 1930.
Talo rakennettiin suojeluskunnan ja nuorisoseuran aloitteesta paljolti talkootöinä. Suuren puurakennuksen on suunnitellut paikallinen rakennusmestari V. Lehtinen, ja se vihittiin käyttöön 12. lokakuuta 1930.
Nykyisin talon toimintaa pitää yllä seurataloyhdistys.
August Hämäläinen

August Hämäläinen (17. heinäkuuta 1874 Kuopio – 29. tammikuuta 1956 Liperi) oli suomalainen maanviljelijä, meijerin isännöitsijä ja kansallisen edistyspuolueen kansanedustaja.
Hämäläisen vanhemmat olivat maanviljelijä Johan Hämäläinen ja Stina Katri Sahanen. Hän kävi maatalouskoulun 1899. Hämäläinen oli tilanhoitajana Tenholassa 1899–1902, Satakunnan maanviljelysseuran juurikasviviljelysneuvojana 1903, Hankasalmen maatalousseuran maatalousneuvojana 1904, Uudenmaan läänin maanviljelysseuran neuvojana 1905 ja Itä-Hämeen maanviljelysseuran maatalousneuvojana 1906–1909 sekä 1913–1922. Hän toimi Lahden osuusmeijerin isännöitsijänä 1910–1912 ja Limingan osuusmeijerin isännöitsijänä 1922–1927. Hämäläinen oli tilanomistajana Hollolassa 1913–1919 ja maanviljelijänä Liperissä 1927–1930. 
Hämäläinen oli kansanedustajana 1919–1922 edustaen Hämeen läänin eteläistä vaalipiiriä. Hän oli myös Hollolan kunnanvaltuuston jäsenenä.
August Hämäläinen oli naimisissa vuodesta 1908 Eeva Emilia Sundströmin kanssa.
Inbee Park

Inbee Park (, s. 12. heinäkuuta 1988) on eteläkorealainen golfammattilainen ja olympiavoittaja. Inbee voitti olympiakultaa Rio de Janeiron olympialaisissa. Huhtikuuhun 2019 mennessä Park on voittanut seitsemän major-turnausta ja 19 LPGA-tourin kilpailua.
Lydia Ko

Lydia Ko (s. 24. huhtikuuta 1997 Soul) on korealaissyntyinen uusiseelantilanen golfammattilainen ja olympiavoittaja. Ko saavutti Rio de Janeiron olympialaisissa 2016 olympiahopeaa ja Tokion olympialaisissa 2021 olympiapronssia sekä voitti Pariisin olympialaisissa 2024 olympiakultaa. Maaliskuun 4. päivään 2025 mennessä Ko on voittanut kolme major-turnausta ja 23 LPGA Tourin kilpailua. Major-voitot hän on saanut Evian Championshipista vuonna 2015, ANA Inspirationista (nykyisin The Chevron Championship) vuonna 2016 ja British Openista vuonna 2024. Hän nousi maailmanlistan ykköseksi 17-vuotiaana helmikuussa 2015 ja oli tuolloin nuorin listakärkeen noussut golfaaja miehetkin mukaan lukien.
Feng Shanshan

Feng Shanshan (, s. 5. elokuuta 1989 Kanton) on kiinalainen golfammattilainen ja olympiamitalisti. Feng voitti olympiapronssia Rio de Janeiron olympialaisissa 2016. Huhtikuuhun 2019 mennessä hänellä oli 9 LPGA-tourin voittoa ja yksi major-tourin voitto.
Julio César La Cruz

Julio César La Cruz Peraza (s. 11. elokuuta 1989 Camagüey) on kuubalainen amatöörinyrkkeilyn olympiavoittaja ja maailmanmestari. 182 senttimetriä pitkä La Cruz kilpailee raskaassa keskisarjassa. 
La Cruz saavutti kultaa raskaasta keskisarjasta vuoden 2016 kesäolympialaisista Rio de Janeirosta kukistaen finaalissa Kazakstanin Adilbek Nijazymbetovin. Vuoden 2012 kesäolympialaisissa Lontoossa hän sijoittui jaetulle viidennelle sijalle. MM-kilpailuista La Cruzilla on kolme perättäistä raskaan keskisarjan maailmanmestaruutta vuosilta 2011, 2013 ja 2015. Pan-Amerikan kisoista La Cruz on saavuttanut kaksi kultaa, vuosilta 2011 ja 2015. Keski-Amerikan ja Karibian kisoista La Cruzilla on yksi kultamitali vuodelta 2014.
Tammikuussa 2014 La Cruz joutui sairaalaan, kun häntä ammuttiin kotikaupungissaan Camagüeyssä.
Miles Kane

Miles Peter Kane (s. 17. maaliskuuta 1986) on englantilainen muusikko, joka tunnetaan parhaiten sooloartistina sekä The Last Shadow Puppets -yhtyeen toisena jäsenenä. Hän oli myös The Rascals -yhtyeen keulahahmo ennen yhtyeen hajoamista elokuussa 2009.
Hän tekee tällä hetkellä soolouraa ja muodostaa yhdessä Alex Turnerin (Arctic Monkeys) kanssa yhtyeen The Last Shadow Puppets. Hänen ensimmäinen sooloalbuminsa, "Colour of the Trap" julkaistiin 9. toukokuuta 2011 ja seuraava "Don't Forget Who You Are" 3. kesäkuuta 2013.
Parnaíba

Parnaíba on joki Koillis-Brasiliassa, Piauín ja Maranhãon osavaltioiden rajalla. Sen lähteet ovat Serra da Tabatingalla mistä se virtaa koilliseen 1 700 kilometriä ennen kuin laskee Atlantin valtamereen.
Joen keski- ja yläjuoksulla on monia vesiputouksia, mutta sillä voi liikkua matalan syväyksen aluksilla mereltä Rio Canindén yhtymäkohtaan asti. Tärkeitä jokisatamia ovat Piauín suuret kaupungit Teresina, Floriano ja Parnaíba.
Joen 2 700 neliökilometrin laajuinen suistoalue on saarten, laguunien ja hiekkadyynien muodostama sokkelo, jossa kasvaa mangrovemetsiä. Siellä elää lintuja, käärmeitä, iguaaneja, apinoita ja kaimaaneja. Yli puolet suistosta kuuluu Maranhãoon, mutta matkailijat kulkevat yleensä Piauín puolelta.
Vladimir Štimac

Vladimir Štimac (, s. 25. elokuuta 1987 Belgrad, Serbian ST, Jugoslavia) on serbialainen koripalloilija ja olympiamitalisti.
Sentterinä pelaava Štimac on pelannut kotimaansa seurojen lisäksi muun muassa Liettuassa, Latviassa, Turkissa ja Espanjassa. Hän voitti muun muassa Serbian mestaruuden sekä Adrianmeren liigan mestaruuden vuonna 2016 ja Tšekin mestaruuden sekä Tšekin cup-mestaruuden vuonna 2011.
Serbian maajoukkueessa Štimac on saavuttanut olympiahopeaa Rio de Janeirosta 2016, MM-hopeaa Espanjasta 2014 ja EM-hopeaa vuonna 2017.
Jahor Zubovitš

Jahor Vjatšaslavavitš Zubovitš (, łacinkaksi "Jahor Viačasłavavič Zubovič", ; s. 1. kesäkuuta 1989 Uzda, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Venäjän jalkapalloliigassa pelaavaa Dinamo Minsk ja on pelipaikaltaan hyökkääjä.
Aiheesta muualla.
[[Luokka:Elävät henkilöt]]
[[Luokka:Vuonna 1989 syntyneet]]
[[Luokka:Valkovenäläiset jalkapalloilijat]]
Stefan Birčević

Stefan Birčević (, s. 13. joulukuuta 1989 Lazarevac, Serbian ST, Jugoslavia) on serbialainen koripalloilija ja olympiamitalisti.
Isona laitahyökkääjänä pelaava Birčević on pelannut kotimaansa seurojen lisäksi Espanjassa, Turkissa, Saksassa ja Romanissa. Kesäkuussa 2016 hän siirtyi kaksivuotisella sopimuksella KK Partizaniin.
Serbian maajoukkueessa Birčević on saavuttanut olympiahopeaa Rio de Janeirosta 2016, MM-hopeaa Espanjasta 2014 ja EM-hopeaa vuonna 2017.
Tillaripatsas

Tillaripatsas (myös Lypsäjä-patsas) on Miina Äkkijyrkän veistos, joka paljastettiin Nivalassa vuonna 1984 paikallisten lypsäjien kunniaksi ja työn muistomerkiksi. Se on valmistettu graniitista ja pronssista. 
Taustaa.
Vuonna 1979 Nivala-seuran johtokunta oli alkanut ajaa asiaa muistomerkin saamiseksi Nivalaan, jonka ajatus oli lähtenyt toimikunnan nähdessä Äkkijyrkän Valiolle valmistaman patsaan kirmaavista vasikoista. Äkkijyrkkä valmisti etukäteen patsaan pienoismalleja ennen itse pääpatsasta, mikä oli epätavallista. Pienoispatsaiden tuotosta saatiin suuri osa patsasrahoituksesta. Patsaasta tuli lopulta hyvin erilainen verrattuna pienoismalleihin.
Alun perin patsaan toteuttajaksi suunniteltiin Kalervo Kalliota.
Milan Mačvan

Milan Mačvan (, s. 16. marraskuuta 1989 Vukovar, Kroatian ST, Jugoslavia) on serbialainen koripalloilija ja olympiamitalisti.
Isona laitahyökkääjänä pelaava Mačvan on pelannut kotimaansa seurojen lisäksi Israelissa, Turkissa ja Italiassa. Hän on voittanut Italian, Turkin, Serbian ja Israelin mestaruudet sekä Italian, Serbian ja Israelin cup-mestaruudet. Kaudella 2008–2009 hänet valittiin ULEB Eurocupin nousevaksi tähdeksi.
Serbian maajoukkueessa Mačvan on saavuttanut olympiahopeaa Rio de Janeirosta 2016 ja EM-hopeaa Puolasta 2009 sekä vuonna 2017.
Chloe Esposito

Chloe Esposito (s. 17. syyskuuta 1991 Camden) on australialainen nykyaikainen viisiottelija ja olympiavoittaja. Esposito oli mukana Lontoon olympialaisissa 2012, jolloin hän sijoittui seitsemänneksi. Esposito sai paikan vuoden 2016 kesäolympialaisiin sijoittumalla neljänneksi Aasian ja Oseanian mestaruuskilpailuissa. Esposito voitti Rio de Janeiron olympialaisten nykyaikaisen viisiottelun silloisella olympiaennätyksellä. Vuonna 2007 Esposito teki historiaa kilpailemalle nuorimpana austaralialaisnaisviisinottelijana olympialaisten karsintakilpailussa.
Chloe Esposito tulee urheilijaperheestä, sillä hänen isänsä Daniel Esposito kilpaili nykyaikaisessa viisiottelussa vuoden 1984 olympialaisissa ja hänen veljensä Max on myös viisiottelija. Hänen pikkusiskonsa Emily on kilpaillut nuorten olympialaisissa pistooliammunnassa.
Élodie Clouvel

Élodie Clouvel (s. 14. tammikuuta 1989 Saint-Priest-en-Jarez) on ranskalainen nykyaikainen viisiottelija ja olympiamitalisti. Clouvel oli mukana Lontoon olympialaisissa 2012, jolloin hän sijoittui sijalle 31. Neljä vuotta myöhemmin Rio de Janeiron olympialaisissa Clouvel sijoittui toiseksi. Tokion olympialaisissa 2021 hän oli kuudes. Pariisin olympialaisissa 2024 hän johti kilpailua ennen viimeistä lajia, ampumajuoksua, mutta menetti etumatkansa huonosti sujuneen ammunnan vuoksi ja sijoittui lopulta toiseksi. Hänellä on myös maailmanmestaruus vuodelta 2013 sekä useita MM-hopeamitaleita. Ennen siirtymistä viisiottelijaksi Clouvel oli Ranskan uintimaajoukkueessa.
Oktawia Nowacka

Oktawia Maria Nowacka (2. tammikuuta 1991 Starogard Gdański) on puolalainen nykyaikainen viisiottelija ja olympiamitalisti. Nowacka saavutti olympiapronssia Rio de Janeiron olympialaisissa 2016. Nowackalla on myös joukkuemaailmanmestaruus vuodelta 2015. Hän edustaa Legia Varsovaa.
Maximal

Maximal on 1. maaliskuuta 2009 MTV3 Max-kanavalla alkanut treeniohjelma, jossa seurataan kuntonsa ja kehonsa menettäneitä, keski-ikäisiä miehiä pistämään elämäntapansa remonttiin, juontajana toimi Michael Majalahti. Toinen tuotantokausi alkoi Sub-kanavalla 8. syyskuuta 2013 ja juontajana toimi Juha Reini.
Ohjelman tunnuskappale on StarBuck - Maximal Animal.
Charity Opara

Charity Opara-Asonze (s. 20. toukokuuta 1972 Owerri) on aktiiviuransa päättänyt nigerialainen pikajuksija ja olympiamitalisti.
Opara edusti Nigeriaa olympialaisissa kaksi kertaa, vuosina 1996 ja 2000. Vuoden 1996 olympialaisissa Atlantassa hän oli mukana pronssia voittaneessa Nigerian pitkän viestin joukkueessa. Vuonna 2000 Sydneyssä Opara selviytyi 400 metrin juoksussa neljännesvälieriin ja oli mukana pitkän viestin joukkueessa, joka sijoittui finaalissa neljänneksi.
400 metrin juoksun ennätyksensä 49,29 Opara juoksi vuonna 1998.
Serra do Mar

Serra do Mar [ˈsɛʁɐ du ˈmaɾ] on 1 500 km pitkä vuoristojen ja jyrkänteiden ketju Kaakkois-Brasiliassa. Brasilian rannikkoa myötäilevä jyrkänne ulottuu yhteensä 2 600 kilometriä Rio Grande do Sulin osavaltiosta etelässä Bahian osavaltioon pohjoisessa, mutta vain sen eteläisintä osaa kutsutaan nimellä Serra do Mar.
Maantiede.
Serra do Mar seuraa Atlantin Valtameren rannikkoa Espírito Santon osavaltiosta Santa Catarinan eteläosaan. Joissakin lähteissä siihen sisällytetään myös Serra Geral, jolloin alue ulottuisi myös Rio Grande do Sulin koillisosaan.
Jyrkänne muodostaa rajan lähellä merenpinnan tasoa olevan rantavyöhykkeen ja sisämaan ylängön ("planalto") välille. Ylängon keskimääräinen korkeus on 5 00–1 300 metriä.
Luonnonsuojelu.
Kun eurooppalaiset saapuivat Brasiliaan 1500-luvulla, Serra do Marilla oli rikas ja erittäin monipuolinen ekosysteemi, joka koostui pääasiassa rehevästä trooppisesta sademetsästä, nimeltään "Mata Atlântica". Kaupungistumisen ja hakkuiden takia suurin osa metsää on tuhoutunut. Jäljellä olevat metsäpirstaleet ovat lähes yksinomaan merelle päin suuntautuvilla jyrkänteillä ja jyrkillä rinteillä.
Joukko erilaisia suojelualueita on nyt perustettu suojelemaan Mata Atlanticaa ja sen biologista perintöä, mutta happosateet, saastuminen, salametsästäjät, salahakkuut, metsäpalot ja kasvavavt kaupunkien alueet ja maatilat aiheuttavat aktiivisesti tuhoja, erityisesti kaupunkeja ympäröivillä alueilla. Useat suuret metropolit, kuten Vale do Itajaí, Curitiba, Sao Paulo ja Rio de Janeiro, ovat lähellä Serra do Maria.
Sademetsien tuhottujen elinympäristöjen elvyttäminen ja biologisen monimuotoisuuden palauttaminen metsittämällä on tunnetusti erittäin vaikeaa.
Serra do Marin alueella Paranán ja São Paulon osavaltioissa olevat 25 luonnonsuojelualuetta, yhteispinta-alaltaan lähes 470 000 hehtaaria, on nimetty Unescon maailmaperintökohteeksi vuonna 1999. Alueen lajisto on erittäin monimuotoista, ja siellä elää monia harvinaisia ja kotoperäisiä lajeja. Paikoin on laskettu 450 puulajia hehtaarilta. Alueella on 120 nisäkäslajia, niiden joukossa jaguaari ja monia apinalajeja sekä 350 lintulajia.
Margarita Mamun

Margarita Mamun (, s. 1. marraskuuta 1995 Moskova) on venäläinen rytminen voimistelija, olympiavoittaja, maailman- ja euroopanmestari.
Mamun edusti äitinsä kotimaata Venäjää. Hän edusti lyhyen ajan juniori-ikäisenä myös isänsä kotimaata Bangladeshia, mistä hänen lempinimensä ”Bengal Tigress” johtuu.
Rio de Janeiron kesäolympialaisissa 2016 Mamun voitti yksilökilpailun olympiakultaa ennen ennakkosuosikki Jana Kudrjavtsevaa tämän sorruttua virheeseen keilaohjelmassaan. Mamun voitti myös runsaasti mitaleita maailman- ja euroopanmestaruuskilpailuista.
Margarita "Rita" Mamun lopetti rytmisen voimistelun Rio de Janeiron kesäolympialaisten jälkeen 20-vuotiaana.
Millionaire Hot Seat

Millionaire Hot Seat, tunnetaan myös nimellä "Hot Seat", on australialainen visailuohjelma. Se on spin-off "Haluatko miljonääriksi?" -ohjelmasta ja sitä alettiin esittää Nine Network -kanavalla 20. lokakuuta 2009. Kuten alkuperäisessä formaatissa, sitä juontaa Eddie McGuire.
Kansainväliset versiot.
"Millionaire Hot Seat" -ohjelmasta on ollut 12 eri versiota siitä lähtien kun Australian versio debytoi.